Stanislavas Malachovskis

Stanislavas Malachovskis (1659–1699) – Lenkijos valstybinis ir karinis veikėjas, grafas, Seradzo pataurininkas, Seradzo kaštelionas (1690–1692), Kališo (1692–1698) ir Poznanės vaivada (1698–1699).

 Biografija 
Lenkijos bajorų Malachovskių giminės atstovas, herbo „Nałęcz“ savininkas. Seradzo kašteliono Pranciškaus Malachovaskio (1627–1690) sūnus nuo pirmos santuokos su Ana Zdrovska.

Buvo taip pat Opočno, Haličo, Lukuvo ir Krechovo seniūnas.

1683 m. Stanislavas Malachovskis vadovavo savo dėdės, Krokuvos vyskupo Jano Malachovskio Karūnos husarų įgulai.

Prieš taikos derybas su Osmanų imperija gavo nuo seimo grafo titulą, kad „nebūtu jaunesnis už kitus“.

1697 m. dalyvavo Saksonijos kurfiursto Augusto II rinkimuose (elekcijoje) į Lenkijos karaliaus sostą.

Mirė taikos derybų metu Stambule, būdamas Lenkijos pasiuntinybės, vadovaujamos Rafailo Leščinskio, sudėtyje.

 Šeima ir vaikai 
Buvo vedęs du kartus. 1694 metais vedė Aleksandrą Želecką (m. 1696), nuo santuokos su kuria vaikų neturėjo.

1697 m. vedė antrą kartą Aną Konstanciją Liubomirską (m. 1726), Perejaslavlio ir Sadecko seniūno, kunigaikščio Aleksandro Mykolo Liubomirskio (m. 1675), ir Katerinos Anos Sapiegaitės (m. po 1699) dukterį. Anos Konstancijos pirmas vyras buvo grafas Jonas Kazimieras Vielhorskis. Vaikai nuo antros santuokos:

 Janas Malachovskis (1698–1762), Karūnos didysis stalininkas (1734), Karūnos pakancleris (1735–1746), Karūnos didysis kancleris (1746–1762).
 Karolina Malachovska, vyras – Karūnos didysis stalininkas Juzefas Mycelskis

 Nuorodos 
 Stanisław Małachowski h. Nałęcz

|-

Kategorija:Malachovskiai
Kategorija:Poznanės vaivados
Kategorija:Kališo vaivados
Kategorija:Seradzo kaštelionai
Kategorija:ATR diplomatai
Kategorija:Haličo seniūnai
Kategorija:Opočno seniūnai
Kategorija:ATR Seimo atstovai